- MELKAHKA KAN
- ←
- 120
- →

120
Kapakap en Peki Sawas
1 Ni ei mihla nan apwal, I ahpw patohwan likweriong KAUN-O,
e ahpw ketin sapeng ie.
2 Maing KAUN, komw ketin doareiesang
aramas likamw oh widing kan.
3 Kumwail me likamw akan, dahme Koht pahn ketin wiahiong kumwail?
Ia duwen eh pahn ketin kalokei kumwail?
4 Lokolok en arep keng sang sounpei men,
iangahki takai mwehl sang nan uhmw!
5 Ei koukousoan rehmwail me kansensuwed rasehng ei keiru nan Mesek,
de rehn mehn Kedar k MESEK...KEDAR: Sahpw doh riau, me dene towe kan kin kemehla aramas pwehki ar rotorot. kan.
6 Meid werei ei kousoanlahr
rehn aramas akan me kin kailongki mwehi kapohl!
7 Ni ei kin patohwan ong irail duwen mwehi kapohl,
re kin mwahuki mahwen.

- MELKAHKA KAN
- ←
- 120
- →

k 120:5: MESEK...KEDAR: Sahpw doh riau, me dene towe kan kin kemehla aramas pwehki ar rotorot.

© 2006 Bible Society of the South Pacific